איה קאש

איה רייצ'ל קאש (באנגלית: Aya Rachel Cash; נולדה ב-13 ביולי 1982) היא שחקנית אמריקאית ממוצא יהודי. נודעת בזכות כיכובה בסדרה הקומית "הכי גרועים שיש" (אנ'), ובסדרת גיבורי-העל "הבנים". קאש נולדה בסן פרנסיסקו, קליפורניה שבארצות הברית, לאם משוררת וסופרת בשם קים אדוניזיו (אנ'), ולאב מורה בודהיזם בשם יוג'ין קאש. משפחתו של אביה היא יהודית, ושל אמה קתולית. קאש מגדירה עצמה גם כיהודייה, וסיפרה ששם משפחתם במקור היה כנראה "צ'ירש". סיפרה שלמרות שגדלה כיהודייה, היא החליטה לאחר הבת מצווה שלה, שבאופן כללי לא להמשיך עם הדת היהודית, למרות שיצא לה לחגוג חגים יהודיים אך פחות בשנים האחרונות. סבה מצד אמה הוא כתב הספורט בוב אדי (אנ'), וסבתה מצד אמה היא היא הטניסאית אלופת וימבלדון פולין בץ אדי(אנ'). בוגרת בית הספר לאמנויות סן פרנסיסקו, ולה תואר ראשון מאוניברסיטת מינסוטה/תוכנית האימונים לשחקן של תיאטרון גאת'רי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בין השאר, השתתפה בפרקים אחדים בסדרות הטלוויזיה: "חוק וסדר", "חוק וסדר: כוונה פלילית", "חוק וסדר: מדור מיוחד", "חדר החדשות", "משפחה מודרנית", "האישה הטובה", "ויל וגרייס", ובסדרה האנתולוגית "Easy"(אנ'). ב-2008 שיחקה בתפקיד זוטר בסרט הקולנוע "הונאה" (אנ'), בכיכובו של יו ג'קמן. ב-2011 שיחקה בתפקיד מרכזי בסיטקום "Traffic Light" (אנ') ברשת FOX, גרסה אמריקאית למקור הישראלי "רמזור". ב-2013 שיחקה בסרט הקולנוע "הזאב מוול סטריט", בכיכובו של לאונרדו דיקפריו. בנוסף ב-2013, שיחקה בסרט הקולנוע "התחלה חדשה"(אנ'), בכיכובה של קירה נייטלי. בשנים 2014–2019 כיכבה בסדרה הקומית "הכי גרועים שיש" (אנ') ברשת FX/FXX, בתור גרטשן קטלר, לצד כריס גיר. על תפקיד זה הייתה מועמדת לפרס השחקנית הטובה ביותר בסדרה קומית מטעם Critics' Choice Television Award לשנת 2016, ומועמדות לפרס להישג אישי בקומדיה מטעם TCA Award for Individual Achievement in Comedy לשנת 2016. ב-2018 שיחקה בסרט קומדיית הפעולה "גיים אובר, גבר!" (אנ') מבית Netflix, בכיכובו של אדם דווין. ב-2019 שיחקה בתפקיד משני במיני-סדרה "פוסי/ורדון" ברשת FX. מאז 2020 משחקת בתפקיד מרכזי בעונתה השנייה של סדרת גיבורי-על "הבנים" מבית פריים וידאו, בתור סטורמפרונט. מאז 2012 נשואה למפיק והתסריטאי האמריקאי-יהודי, ג'וש אלכסנדר. הם מתגוררים בניו יורק. קאש סיפרה שהיא קעקעה על גבה דמות של נץ, כי אמרו לה שזה הפירוש של השם "איה" בעברית. אולם, כשביקרה בישראל היא גילתה ש"איה" הוא מונח ארכאי לנץ, אך יחד עם זאת, הוא המונח המודרני לעוף דורס אחר, איה מצויצת. היא שגרירה ידוענית של הארגון ההומני "INARA" שנוסד בלבנון על ידי עיתונאית אמריקאית שהיא נכדתו של ראש הממשלה הכורדי-סורי, מוחסן אל-בראזי, שהוצא להורג ב-1949 בהפיכה הסורית. הארגון מסייע רפואית לילדי פליטים פצועים מסוריה. מדיה וקבצים בנושא איה קאש בוויקישיתוף איה קאש, ברשת החברתית פייסבוק איה קאש, ברשת החברתית אקס (טוויטר) איה קאש, ברשת החברתית אינסטגרם איה קאש, במסד הנתונים הקולנועיים IMDb (באנגלית) איה קאש, באתר "אידיבי", מאגר הידע העברי לקולנוע ישראלי ועולמי איה קאש, באתר AllMovie (באנגלית) איה קאש, באתר Rotten Tomatoes (באנגלית) איה קאש, באתר Metacritic (באנגלית) איה קאש, במסד הנתונים הקולנועיים KinoPoisk (ברוסית) Wirsing, Kathryn (30 באפריל 2019). "Aya Cash Talks Michelle Williams, Mental Health, and Being More Famous Than Her Husband". Marie Claire. {{cite web}}: (עזרה) "Jews in the News: Floyd Harold Kushner, Aya Cash and Josh Alexander - Tampa Jewish Federation". www.jewishtampa.com. https://www.youtube.com/watch?v=raLTn7ZrWP4 "You're the Worst star Aya Cash becomes the best by joining as celebrity ambassador". INARA (באנגלית אמריקאית). נבדק ב-2020-01-10.